दिल्ली में पढ़ने वाले 75 हजार छात्रों को मिलेगा हैप्पीनेस बॉक्स, पूरे परिवार का होगा फायदा
Happiness Box दिल्ली में सरकारी स्कूलों में पढ़ने वाले छात्रों को हैप्पीनेस बॉक्स बांटा जाएगा। सदस्यों ने बताया कि अभी इस योजना पर केवल सरकार द्वारा केवल मोहर लगने की देेेर है।
नई दिल्ली, रीतिका मिश्रा। Happiness Box: कोरोना महामारी के चलते सभी स्कूल बंद है। ऐसे में दिल्ली के सरकारी स्कूलों के छात्रों को लॉकडाउन के दौरान से ही मिड-डे मील नहीं मिल पा रहा है। लॉकडाउन से पहले छात्रों को मिड-डे मील उपलब्ध कराने का कार्य अक्षय पात्र संस्था द्वारा किया जाता था। अब चूंकि लंबे समय से इन छात्रों को गर्म पोषाहार नहीं मिल पा रहा है तो अक्षय पात्र संस्था ने एक योजना तैयार की है।
हैप्पीनेस बॉक्स पर छात्रों के मुहर लगने का है इंतजार
योजना के तहत संस्था द्वारा सरकारी स्कूलों में पढ़ने वाले छात्रों को हैप्पीनेस बॉक्स (डिब्बा) बांटा जाएगा। संस्था के सदस्यों ने बताया कि अभी इस योजना पर केवल सरकार द्वारा केवल मोहर लगने की देरी है। जैसे ही सरकार उनकी इस योजना को मंजूरी दे देगी संस्था के सदस्य छात्रों को हैप्पीनेस बॉक्स बांटने का कार्य शुरु कर देंगे।
लॉकडाउन के कारण नहीं मिल रहा पोषाहार
संस्था के सदस्य के मुताबिक पिछले छह माह से लॉकडाउन के चलते अक्षय पात्र की रसोई में छात्रों का पोषाहार नहीं पक पा रहा था ऐसे में छात्रों के लिए यह बॉक्स बहुत महत्वपूर्ण होगा क्योंकि उनको अब जाकर फिर से पोषाहार मिलेगा।
75 हजार से ज्यादा बच्चों को मिलेगा लाभ
संस्था द्वारा बनाई गई इस योजना से दिल्ली के 134 सरकारी स्कूलों में पढ़ने वाले 75 हजार से भी ज्यादा छात्रों को सीधा-सीधा लाभ होगा क्योंकि छात्रों को हैप्पीनेस बॉक्स के जरिए पोषाहार मिलने की उम्मीद है।
ये होगा हैप्पीनेस बाक्स में
अक्षय पात्र के रीजनल प्रेसिडेंट भरतार्शभा दास ने बताया कि अक्षय पात्र की तरफ से इसे लेकर पूरी तैयारी हो गई है। मंजूरी मिलते ही संस्था के सदस्य दिल्ली के अलग-अलग स्थानों पर जाकर हैप्पीनेस बॉक्स बाटेंगे। इस बॉक्स में छात्रों को एक माह का सूखा राशन दिया जाएगा जिसमें उनके परिवार के पांच सदस्यों के हिसाब से भरपूर राशन होगा। राशन में आटा, दाल, चावल, मसाले, तेल, गुड़, मूंगफली व घरेलू जरुरतों का समान होगा। उन्होंने बताया कि प्रत्येक छात्र को एक ही हैप्पीनेस बॉक्स मिलेगा।
अक्षय पात्र की हैं तीन रसोई
उल्लेखनीय है कि अक्षय पात्र दिल्ली के सरकारी स्कूलों के छात्रों को इसी साल से डिब्बा बंद खाना खिला रहा था। इसके लिए दिल्ली में अक्षय पात्र की तीन रसोई है जिसमें छात्रों का पोषाहार पकाया जाता था। ये रसोई ओखला स्थित मोहन एस्टेट, जहांगीरपुरी और समयपुर बादली में बनाई गई हैं।
Coronavirus: निश्चिंत रहें पूरी तरह सुरक्षित है आपका अखबार, पढ़ें- विशेषज्ञों की राय व देखें- वीडियो
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva